Torrillo

**Torrillo** (*Torrijo del Campo* en castellano) ye un municipio de la provincia de Teruel (Aragón), situato en la comarca de Xiloca. La suya población ye de 496 habitants (2013), en una superficie de 43,97&nbsp;km² y una densidat de 11,28 hab/km².

## Cheografía
Ye situato en la fuesa de Xiloca que fa parte de la depresión de Calatayú-Teruel.

### Mugas
Lo suyo termin municipal muga con Rubiuelos, Mont-reyal, Blancas, Camín Reyal y Banyón.

## Toponimia
*Torrillo* ye interpretable a partir de lo latín *TURRICULUM* evolucionando lo sufixo -ICULUM seguntes la fonetica aragonesa y mozarabe, dando lo sufixo -ello/-illo, igual que *[[Turrillo]]* en Zaragoza y *Torrillo* en Almería.

Ya amaneix como *Torrillo* en un texto de 1205, cuan lo bispe Remón de Castrocol adchudica las decimas y primicias a las ilesias de la Comunidat de Daroca.

Atra mención como Torrillo ye de cuan Pere de Torroja lo 27 de setiembre de 1175 regaló a la *mensa* capitular de la Seu de Sant Salvador de Zaragoza l'aldeya de Villacadima con tot lo que contién en los suyos termins:

Encara trobamos una mención a *Torrillo* a principios de lo sieglo XV cuan en 1409 Benedet XIII concede a gracia de lo quinto decimero a la fabrica de la Seu de lo Salvador de Zaragoza y lo aplican en 1412:

Trobamos referencias a *Torrillo* en l'apellito d'un participant en las Corz d'Aragón celebratas en Daroca en 1228 (*Iohanes de Torrillo*), pero no podemos saber si ye este Torrillo lo Turrillo de Zaragoza. Los dos toponimos se castellanizan pronto en l'oficial, y por lo que fa a lo toponimo xilocano ya fegura como *Torrijo* en 1401, de la mesma forma que lo sufixo *-illo*, *-ello* va castellanizando-se en los textos contemporanios, deixando como repuis a l'este de la redolada como *[[Varello]]* y *[[Corvella]]*. En lo libro de la manifestación de lo morabetín de la Comunidat de Daroca de 1373 s'escribe ya castellanizato como *Torrixo*, (pero a *x* puet representar lo fonema prepalatal fricativo sonono de la *g* castellana d'ixa epoca, que no existe en aragonés, de la mesma traza que *penyaroxa* en lo fogache de 1495, que huei en lo catalán local no se pronuncia con /x/, sino con /ij/). En las actas de lo proceso de Corz de Zaragoza s'escribe *Torricho*, que debeba estar la pronunciación en l'aragonés de las comunidaz aragonesas (como *regacho* y *panocha* en relación a "regallo" y "panolla").

L'apelativo *del Campo* ye recient y s'anyadió a muitos lugars de la redolada en 1910 pa diferenciar-los d'atros que se deciban igual en atras parz d'Espanya.

Como microtoponimos intresants de lo termin de Torrillo trobamos la espluga dita *Canyo del Gato*.

L'actual chentilicio castellano *torrijano*, común con lo chentilicio de los habitadors de Torrillas, ye rearagonesizable como *torrillán(o)*, analogo a *torrellano*, habitant de Torrellas (Tarazona y Moncayo).

## Luengas y parlas
Actualment en Torrillo, como en toda la comarca de Xiloca se charra lo castellano rechional d'Aragón, con substrato lingüistico provinient de l'aragonés que se charró en la Edat Meya en las comunidatz de la muga suroccidental de lo Reino d'Aragón. Lo lexico aragonés d'intrés etnografico de Torrillo se conoix relativament bien por figurar esta localidat en l'ALEANR con la sigla *Te 301*. La revista Xiloca tamién ha publicau estudios sobre vocabulario local y articlos de tematica medieval con apendices documentals que amuestran l'aragonés que s'escribiba en esta comarca en la Edat Meya.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:611
TimeAxis   = orientation:vertical
ScaleMajor = unit:year increment:123 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:576
  bar:2000 from:0 till:556
  bar:2002 from:0 till:550
  bar:2004 from:0 till:552
  bar:2006 from:0 till:485
  bar:2008 from:0 till:581
  bar:2010 from:0 till:539
  bar:2012 from:0 till:506
  bar:2014 from:0 till:509
  bar:2016 from:0 till:462
  bar:2018 from:0 till:447
  bar:2020 from:0 till:447
 


## Administración
### Reparto de concellers



### Alcaldes

## Molimentos
* Ilesia de Sant Per, con o suyo campanar.
* Ermita de Sant Fabián y Sant Sabastián.

## Fiestas
* Sant Isidro Labrador, 15 de mayo.
 
## Referencias

## Bibliografía
* Agustín Gil Domingo: *[http://www.xiloca.com/data/Bases%20datos/Xiloca/4001.pdf  La historia de Calamocha a través de la historia (I)]*. Xiloca 30.[]
* Luis Alberto Majarena Gonzalvo: *El libro bermejo del archivo colegial de Daroca*. Centro de Estudios Darocenses. Colección Documentos para la Historia de Daroca y su Comunidad. 1989.
* Tomás Domingo Pérez, Maria Rosa Gutiérrez Iglesias: *La gracia del quinto diezmero concedida en el año 1409 a la fábrica de La Seo por Benedicto XIII y su primera ejecución en 1412*. Aragón en la Edad Media, nº 14-15, 1, 1999.

## Se veiga tamién
* Lista de municipios de Teruel